et da da da da da nb da da da en en
Mulder tilbage - Svanholm Cricketklub
Lørdag d. 1. september 2012 kl. 21:08 af Henrik Pfaff
Aldrig så tidligt har Svanholm fået en træner til næste sæson. Vores populære træner i 2010 og 2011 Bret Mulder vender tilbage. Det sker på en deleordning med DCF, således at han kun er hos os tre dage om ugen og ikke i juli. Derudover har han forbeholdt sig hver fjerde uge at holde fri for at være sammen med sin familie i Irland.
Mulder er nu DCF’s officielle landsholdstræner. Han fandt det for svært at udføre jobbet delvis fra Australien og både DCF og Svanholm tog med kyshånd imod muligheden for at få ham her til landet en hel sæson igen.
1. holdet kommer således næste år til at klare sig uden en udenlandsk spillende træner – det er første gang i mange år, men med den brede stab, vi har, skulle det nok kunne gå.